শ্রীমঙ্গল শ্রীশ্রীরামকৃষ্ণ সেবাশ্রমে সাধক রামপ্রসাদ | প্রভাতের ডাক
Home বাংলাদেশ শ্রীমঙ্গল শ্রীশ্রীরামকৃষ্ণ সেবাশ্রমে সাধক রামপ্রসাদ
নকুল দেবনাথ(নান্টু), মৌলভীবাজার জেলা প্রতিনিধি:: মৌলভীবাজারের শ্রীমঙ্গলে শ্রীশ্রীজগদ্ধাত্রীপূজা উপলক্ষ্যে শ্রীমঙ্গল বি.টি. আর. আই এর প্রশাসনিক কর্মকর্তা, সন্ধানী শিল্পী গোষ্ঠীর প্রতিষ্ঠাতা সম্পাদক ও শ্রীমঙ্গলের শক্তিমান নাট্যাভিনেতা স্বর্গীয় সত্যব্রত দত্ত টুলটুল এর নামে উৎস্বর্গ করে গত শনিবার ১৭ নভেম্বর সন্ধ্যায় শহরের রামকৃষ্ণ মিশন রোডস্থ শ্রীশ্রীরামকৃষ্ণ সেবাশ্রমে, বিবেকানন্দ শিক্ষা ও সংস্কৃতি পরিষদ, শ্রীমঙ্গল উপজেলা শাখার পরিবেশনায়, শ্যামা ভক্ত রামপ্রসাদ নাটক অনুষ্ঠিত হয়। শ্রীশ্রীরামকৃষ্ণ সেবাশ্রম পুজা উদযাপন পরিষদ ১৪২৫ বঙ্গাব্দ এর যুগ্ম সম্পাদক মনুজ ধর বলেন, শ্রীমঙ্গল রামকৃষ্ণ সেবাশ্রমে প্রতিবছর দেবী শ্রীশ্রীজগদ্ধাত্রীর পূজার আয়োজন করা হয়।
দেবীর পূজা উপলক্ষে শ্রীমঙ্গল শহরসহ আশে পাশের কয়েক হাজার ভক্তবৃন্দ ভীড় জমায়। শ্রীশ্রীরামকৃষ্ণ সেবাশ্রম পুজা উদযাপন পরিষদের আয়োজনে, নন্দ গোপাল রায় চৌধুরী’র রচনায় ও দেবব্রত দত্ত হাবুলের নির্দেশনায় অভিনয় করেন, রামপ্রসাদ সেন চরিত্রে ভজন গোস্বামী, সিরাজদ্দৌলা চরিত্রে বিবেকানন্দ শিক্ষা ও সংস্কৃতি পরিষদ, শ্রীমঙ্গল উপজেলা শাখার প্রাক্তন সভাপতি দেবব্রত দত্ত হাবুল। আজু গোঁসাই চরিত্রে ৬নং আশিদ্রোন ইউনিয়নের চেয়ারম্যান রণেন্দ্র প্রসাদ বর্ধন জহর, নরহরি চরিত্রে বিবেকানন্দ শিক্ষা ও সংস্কৃতি পরিষদ, শ্রীমঙ্গল উপজেলা শাখার উপদেষ্টা ও শ্রীমঙ্গল সদর ইউনিয়নের চেয়ারম্যান ভানুলাল রায়, দুর্গাচরণ মিত্র চরিত্রে অধ্যাপক রজত শুভ্র চক্রবর্তী। বরকন্দাজ চরিত্রে বিবেকানন্দ শিক্ষা ও সংস্কৃতি পরিষদ, শ্রীমঙ্গল উপজেলা শাখার কার্যকরী সদস্য ও বাংলাদেশ পূজা উদযাপন পরিষদ, শ্রীমঙ্গল পৌর শাখার দপ্তর সম্পাদক নকুল দেবনাথ (নান্টু), সহ তপন রায়, গোপাল ঘোষ, সুবর্ণা সরকার, সম্পা দেব প্রমুখ। সাধক রামপ্রসাদ নাটক উপভোগ ও শ্রীশ্রীরামকৃষ্ণ সেবাশ্রমের অফিস ভবন উন্নয়ন কাজের শুভ উদ্বোধন করেন, বাংলাদেশ জাতীয় সংসদের সাবেক চিফ হুইপ ও সরকারি প্রতিশ্রুতি সম্পর্কিত সংসদীয় স্থায়ী কমিটির সভাপতি বীর মুক্তিযোদ্ধা আলহাজ্ব উপাধ্যক্ষ ড. মো: আব্দুস শহীদ এমপি।
Previous articleজাতীয় সংসদ নির্বাচন উপলক্ষে ৩১নং ওয়ার্ড আওয়ামী লীগের আলোচনা সভা
Next articleশেরপুরে ২য় দিনের পরীক্ষায় অনুপস্থিত ২৫৮০ জন